บาทเปิด 28.80/82 แข็งค่า
ธนาคารซีไอเอ็มบี ไทย รายงาน เงินบาทเปิด 28.80/82 แข็งค่าจากวานนี้เล็กน้อย คาดวันนี้เคลื่อนไหวกรอบแคบ
24 เม.ย. 2556

ธนาคารซีไอเอ็มบี ไทย รายงาน เงินบาทเปิด 28.80/82 แข็งค่าจากวานนี้เล็กน้อย คาดวันนี้เคลื่อนไหวกรอบแคบ
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 28.80/82 บาท/ดอลลาร์ แข็งค่าเล็กน้อยจากช่วงเย็นวานนี้ที่ระดับ 28.81/83 บาท/ดอลลาร์ 
"เงินบาทแข็งค่าเล็กน้อย เนื่องจากมีข่าวของ New Home Sales ของสหรัฐฯ ออกมาดีเพิ่มขึ้น 1.5% และข่าวที่คุณกิตติรัตน์ ณ ระนอง รองนายกรัฐมนตรีและ รมว.คลัง) ออกมาให้คอมเมนต์นิดหน่อยเรื่องให้ลดอัตราดอกเบี้ย ซึ่งน่าจะส่งผลกระทบที่ดีมากกว่าการเข้าแทรกแซง" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 28.70-28.90 บาท/ดอลลาร์ 
"นักลงทุนจับตาดูดัชนีความเชื่อมั่นของเยอรมนี มองเงินบาทวันนี้เคลื่อนตัวในกรอบแคบ" นักบริหารเงิน กล่าว